RW בקפאוס

RW בקפאוס (RW Cephei) הוא היפר-ענק כתום אשר נמצא במרחק של כ-11,400 שנות אור בקבוצת הכוכבים קפאוס. עם רדיוס של 1,535 רדיוסי שמש (גדול מרדיוס מסלולו של צדק), RW בקפאוס הוא אחד מהכוכבים הגדולים אשר ידועים לאנושות.

RW בקפאוס הוא משתנה סדיר למחצה ובמהלך 50-70 השנים האחרונות שינה RW בקפאוס את סיווגו הספקטרלי מהיפר-ענק צהוב מסוג G8 לעל-ענק אדום מסוג M0. כיום הטמפרטורה שלו נמצאת בין שני הסיווגים והוא מסווג כהיפר-ענק כתום מסוג ספקטרלי K2 0-Ia. המרחק ל-RW בקפאוס הוערך על בסיס הבהירות הנראית והתכונות הספקטרוסקופיות שלו ומשערים שהוא חלק מחבורת הכוכבים קפאוס OB1.

קישורים חיצוניים

 

קבוצת הכוכבים קפאוס
משתנים סדירים למחצה
היפר-ענקים